Ordenen Indiahavets stjerne og nøkkel

Ordenen Indiahavets stjerne og nøkkel (engelsk: Order of the Star and Key of the Indian Ocean) er en mauritisk orden innstiftet 12. mars 1992, samme dag som Mauritius endret statsform til republikk.«Mauritius» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1382–1373. Ordenen tildeles for fremragende innsats for Mauritius og menneskeheten. Den har navn etter mottoet i Mauritius' riksvåpen, Stella Clavisque Maris Indici, som betyr Indiahavets stjerne og nøkkel og som viser til Mauritius' geografiske beliggenhet. Riksvåpenet inneholder felter der nøkkel og stjerne forekommer. Presidenten er ordenens overhode og den som foretar tildeling. Ordenen Indiahavets stjerne og nøkkel er den eneste orden i Mauritius.

Inndeling
Ordenen Indiahavets stjerne og nøkkel er inndelt i fem trinn:National Awards Act. Act 53 of 1992, Attorney General, Mauritius.
storkommandør (Grand Commander), forkortet GCSK
storoffiser (Grand Officer), forkortet GOSK
kommandør (Commander), forkortet CSK
offiser (Officer), OSK
medlem (Member), forkortet MSK

Ordensinnehavere tillates å sette forkortelsen for ordensklassen de har mottatt bak sine navn.

båndstriper110pxstorkommandør, storoffiser og kommandør110pxoffiser og medlem

Insignier
Ordenstegnet for Ordenen Indiahavets stjerne og nøkkel består av en blåemaljert blomsterlignende figur med fire blader. Midtmedaljongen er i gull eller sølv avhengig av grad og har en bord der ordensgradens navn er innskrevet. Det hele er satt på et bredt blåemaljert kors og et smalere ankerkors i gull eller sølv.

Ordensbåndet for storkommandører og storoffiserer er lys gult med midtstriper i grønt, gult, blått og rødt, fargene i Mauritius' flagg. For de tre lavere klasser er ordensbåndet lyst blått med midtstriper i flaggfargene.

Tildeling
Ordenen Indiahavets stjerne og nøkkel tildeles både mauritiere og utenlandske statsborgere. Nominasjon foretas gjennom statsministeren, men slik at også publikum har anledning til å komme med forslag, mens presidenten foretar tildeling. 

Mauritius' president er storkommandør i kraft av sitt embete. Visepresidenten og høyesterettsjustitiarius er storoffiserer i embetsperioden. Ordenen er også tildelt utenlandske statsoverhoder, som Maldivenes president Mohamed Nasheed, Guyanas president Cheddi Jagan og Sør-Afrikas president Nelson Mandela.«Mauritius Awards Highest Order to Maldives President», Travel News Maldives, 14. mars 2011. Arkivert av Wayback Machine.

Ordenstildeling skjer vanligvis 12. mars, som er nasjonaldag i Mauritius.

Referanser

Kilder
 «Mauritius» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1382–1373
 National Awards Act. Act 53 of 1992, Attorney General, Mauritius

Kategori:Mauritius
Kategori:Ordener
Kategori:Utmerkelser etablert i 1992